CELEX: 62014CA0508
Language: el
Date: 2015-10-06 00:00:00
Title: Υπόθεση C-508/14: Απόφαση του Δικαστηρίου (πέμπτο τμήμα) της 6ης Οκτωβρίου 2015 [αίτηση του Nejvyšší správní soud (Τσεχική Δημοκρατία) για την έκδοση προδικαστικής αποφάσεως] — Český telekomunikační úřad κατά T-Mobile Czech Republic a.s., Vodafone Czech Republic a.s. [Προδικαστική παραπομπή — Οδηγία 2002/22/ΕΚ (οδηγία για την καθολική υπηρεσία) — Υπολογισμός του κόστους των υποχρεώσεων παροχής καθολικής υπηρεσίας — Συνυπολογισμός του ποσοστού αποδόσεως των ιδίων κεφαλαίων — Άμεσο αποτέλεσμα — Εφαρμογή ratione temporis]

23.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 389/11
            
         Απόφαση του Δικαστηρίου (πέμπτο τμήμα) της 6ης Οκτωβρίου 2015 [αίτηση του Nejvyšší správní soud (Τσεχική Δημοκρατία) για την έκδοση προδικαστικής αποφάσεως] — Český telekomunikační úřad κατά T-Mobile Czech Republic a.s., Vodafone Czech Republic a.s.
   (Υπόθεση C-508/14) (1)
   
   ([Προδικαστική παραπομπή - Οδηγία 2002/22/ΕΚ (οδηγία για την καθολική υπηρεσία) - Υπολογισμός του κόστους των υποχρεώσεων παροχής καθολικής υπηρεσίας - Συνυπολογισμός του ποσοστού αποδόσεως των ιδίων κεφαλαίων - Άμεσο αποτέλεσμα - Εφαρμογή ratione temporis])
   (2015/C 389/13)
   Γλώσσα διαδικασίας: η τσεχική
   
      Αιτούν δικαστήριο
   
   Nejvyšší správní soud
   
      Διάδικοι στην υπόθεση της κύριας δίκης
   
   Český telekomunikační úřad
   
      κατά
   
   T-Mobile Czech Republic a.s., Vodafone Czech Republic a.s.
   
      παρισταμένων των: O2 Czech Republic a.s., πρώην Telefónica Czech Republic a.s., UPC Česká republika s.r.o.
   
      Διατακτικό
   
   
               1)
            
            
               Τα άρθρα 12 και 13 της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την καθολική υπηρεσία), έχουν την έννοια ότι δεν αποκλείουν να περιλαμβάνεται στο καθαρό κόστος της υποχρεώσεως παροχής καθολικής υπηρεσίας το «εύλογο κέρδος» του φορέα παροχής της εν λόγω υπηρεσίας το οποίο συνίσταται στο ποσοστό αποδόσεως των ιδίων κεφαλαίων που θα απαιτείτο, για τη συνολική διάρκεια της περιόδου αναθέσεως, από μια επιχείρηση αντίστοιχη του φορέα παροχής καθολικής υπηρεσίας, η οποία εξετάζει το ενδεχόμενο να παράσχει ή όχι την υπηρεσία γενικού οικονομικού συμφέροντος, λαμβάνοντας υπόψη το επίπεδο κινδύνου.
            
         
               2)
            
            
               Τα άρθρα 12 και 13 της οδηγίας 2002/22 έχουν την έννοια ότι παράγουν άμεσο αποτέλεσμα και ότι οι ιδιώτες μπορούν να τα επικαλεστούν ευθέως ενώπιον εθνικού δικαστηρίου, προκειμένου να αμφισβητήσουν απόφαση εθνικής κανονιστικής αρχής.
            
         
               3)
            
            
               Η οδηγία 2002/22 έχει την έννοια ότι δεν εφαρμόζεται για τον καθορισμό του ύψους του καθαρού κόστους των υποχρεώσεων παροχής καθολικής υπηρεσίας από την καθορισθείσα επιχείρηση κατά τη διάρκεια της περιόδου που προηγήθηκε της προσχωρήσεως της Τσεχικής Δημοκρατίας στην Ένωση, ήτοι, για το έτος 2004, μεταξύ 1ης Ιανουαρίου και 30ής Απριλίου 2004.
            
         
      (1)  ΕΕ C 56 της 16.2.2015.